|  |
| --- |
| **RASPORED SATI** |
| **1. HRVATSKI** ***Slovo P***Ponoviti čitanje rečenica pomoću prezentacije **1c\_HJ\_Čitajmo zajedno 4.**  |
| **2.HRVATSKI** ***Slovo P***U bilježnicu prepisati 2 rečenice.  |
| **3. VJERONAUK**  |
| **4. GLAZBENA KULTURA**Mali dnevnik slušanja. Poslušati zadanu pjesmicu pa u svoj mali dnevnik nacrtati što je slušano.  |
| **5. PDP*****Poticanje slušne percepcije: Mali zvučni memory.*** |

**1. HRVATSKI**

Otvoriti i pokrenuti prezentaciju. Ukoliko ste u četvrtak naučili čitati 2 rečenice, danas te dvije rečenice ponovite pa pokušajte naučiti čitati druge dvije rečenice.

Ukoliko ste u nemogućnosti raditi s pripremljenom prezentacijom, iste rečenice možete pronaći i u Početnici šaptalici 2 na 17. stranici.

**2. HRVATSKI**

Potaknite učenike da u bilježnicu prepišu 2 obrađene rečenice. Rečenice možete prepisati s prezentacije ili iz Početnice šaptalice 2, str. 17.

Ne očekujem komplicirane crteže, dovoljno je da za npr. kuhara nacrtaju jednostavno lice i kuhaču i sl. Važno je da ono znaju što crtež predstavlja.

**3. VJERONAUK**

**4. GLAZBENA KULTURA**

Na poveznici možete pronaći pjesmicu *Mi smo djeca vesela 🡪* [*https://www.youtube.com/watch?v=vocXMa6ftLU*](https://www.youtube.com/watch?v=vocXMa6ftLU) *.* Potaknite učenike da poslušaju pjesmicu, a potom neka u svoj mali dnevnik slušanja nacrtaju što su slušali. Ne očekujem komplicirane crteže, važno je da se aktivno uključe u aktivnost i, po mogućnosti, imenuju što su nacrtali.

**5. PDP**

*Napomena: Aktivnost zahtijeva veći angažman roditelja te* ***nije obavezna****. Aktivnost je prijedlog.*

Nakon poticanja vizualne percepcije, ovaj ćemo tjedan poticati slušnu percepciju učenika. Slušna percepcija se odnosi na zapažanje predmeta i objekata putem zvukova koje oni proizvode. Vježba koju ćemo raditi jest ZVUČNI MEMORI. Ova vježba ne samo da pospješuje slušnu percepciju, već pozitivno djeluje i na pažnju i koncentraciju.

Za izradu je potrebno:

* kutijice od šibica ili prazne kutijice od kinder jaja
* rastresiti materijal: grah, riža, ječam, šećer, kamenčići, pijesak i sl.
* ljepljiva traka

Postupak izrade:

Napunite po dvije kutijice jednakom vrstom rastresitog materijala. Za početak napravite 2 para (4 kutijice) napunjene rastresitim materijalom. Za početak neka to budu materijali koji proizvode uočljivo različite zvukove (npr. kamenčići i šećer). Predlažem da na kutije parova stavite jednaku oznaku kako bi ih kasnije lakše prepoznali (npr. na jedan par možete staviti crvenu točku, a na drugi par crnu točku i sl.).

Kada izradite 2 para potaknite učenike da pokušaju, na temelju zvuka, upariti kutijice koje proizvode jednak zvuk. Kako će učenici svladavati zadatak, možete ga dodatno otežati dodavanjem novih parova.